જસદણ પેટા ચૂંટણીની તારીખ ચૂંટણી પંચ આગામી સોમવારે જાહેર કરે તેવી શક્યતાઓ સેવાઇ રહી છે. સૂત્રોમાંથી મળતી માહિતી પ્રમાણે આગામી 7 અથવા 9 ડિસેમ્બરના રોજ મતદાન થઇ શકે છે અને 11 ડિસેમ્બરના રોજ મતગણતરી થઇ શકે છે. ભાજપ માઇક્રો પ્લાનિંગ સાથે ચાલી રહ્યું છે. ત્યારે કોંગ્રેસમાં ઉમેદવારને લઇને જૂથવાદ ચાલી રહ્યો છે. જસદણમાં સંઘના જૂના જોગી અને જસદણ ભાજપના પૂર્વ પ્રમુખ ગજેન્દ્ર રામાણી કોંગ્રેસમાં જોડાતા ભાજપ માટે ચિંતાનો વિષય બન્યો છે.